Au început pregătirile pentru alegerile locale care vor avea loc în luna iunie. Medieșenii vor vota în 42 secții de votare, dintre care 41 vor fi amenajate în municipiul de pe Târnava Mare și una în satul aparținător Ighișul Nou. Față de alegerile trecute, nu a survenit nicio modificare în ceea ce privește locația secțiilor de vot. În data de 10 aprilie va fi ales președintele Biroului Electoral de Circumscripție Mediaș, iar două zile mai târziu va fi comunicat și numărul de alegători cu drept de vot la alegerile locale. Candidaturile se vor putea depune începând din 26 aprilie, iar campania electorală va începe în data de 6 mai și se va încheia pe 4 iunie, la ora 7 dimineața. Procesul electoral se va desfășura în ziua de 5 iunie, între orele 7:00-21:00. (A.P.)